[{"text_idx": "#000002", "text": "Internet ei paku ainult meelelahutust ning suhtlusvo\u0303imalust oma so\u0303prade ning la\u0308hedastega. Laias veebimaailmas on vo\u0303imalusi rohkem, kui sa u\u0308ldse ette oskad kujutada. Tihtipeale ei tea lihtsalt kust alustada vo\u0303i kuidas leida kursuseid ning vo\u0303imalusi."}, {"text_idx": "#000003", "text": "Programmeerimine on u\u0308ks nendest tulevikualadest, mida on vaja pea igal pool. Ja kuigi programmeerimine on ja\u0308tnud endast mulje kui alast, millega saavad hakkama vaid ta\u0308ielikud itigeeniused, siis tegelikult saavad ko\u0303ik endale va\u0308hemalt algto\u0303ed selgeks teha. Vo\u0303ib ju mo\u0303elda, et see on lausa ajugu\u0308mnastika, aitab loogilist mo\u0303tlemist vormis hoida!"}, {"text_idx": "#000004", "text": "Olemas on veebilehed, mis pakuvad tasuta aga samas kvaliteetset o\u0303ppimisvo\u0303imalust. Algajate u\u0308ks lemmiklehti on Codecademy. Hea valik on ka Free Code Camp, mis aitab u\u0308hendada sarnaste huvidega inimesi. Ja muidugi MIT OpenCourseware. MIT on u\u0308ks maailma parimaid tehnikau\u0308likoole ning nad pakuvad mitmeid materjale tasuta, seda siis ka koos koduste to\u0308o\u0308de, testide ning kontrollto\u0308o\u0308dega."}, {"text_idx": "#000005", "text": "Kui ei ole soovi uue eriala ja\u0308rgi, pakub internet vo\u0303imalusi ka oma hobidega tegelemiseks vo\u0303i uute huvialade leidmiseks. Kas oled na\u0308iteks kunagi mo\u0303elnud, kuidas teha Pavlova kooki? Internetis on olemas nii o\u0303ppevideod kui ka erinevad retseptid, mille abil muutud ta\u0308ielikuks ko\u0308o\u0308gigeeniuseks. Vo\u0303i oled tahtnud o\u0303ppida ma\u0308ngima rohkemaid kaardima\u0308nge kui linnade po\u0303letamine ning turakas? Abiks on nii erinevad veebilehed kui ka interneti kasiinod (nt SuperCasino), kus saad katsetada erinevaid ma\u0308nge ning oma va\u0308rskelt omandatud oskused proovile panna."}, {"text_idx": "#000006", "text": "O\u0303ppida saab ka ilma koduste to\u0308o\u0308de ning testideta, justkui mo\u0308o\u0308daminnes. Selleks on sobilikud videokoolitused ja taskuraadio saated, mis vo\u0303ivad ma\u0308ngida ka taustaks. Lihtne valik kust videokoolitusi vo\u0303i taskuraadiote saateid leida, on muidugi Youtube. Ted-Ed portaali on kokku kogutud videod eri valdkondade spetsialistidelt. Rangelt mo\u0303eldes ei pruugi sellised videod olla koolituse eest, aga sellegipoolest aitavad need saada uut infot, laiendada silmaringi ning ehk anda aimdust sellest, mida ja\u0308rgmiseks pa\u0308ris kursusena ette vo\u0303tta. Ted-Ed videode boonuseks on ka nende vo\u0303rdlemisi lu\u0308hike puhkus. Selliselt mahub u\u0308ks video ideaalselt kohvipausi sisse, lo\u0303unaso\u0308o\u0308gi ko\u0303rvale vo\u0303i ka to\u0308o\u0308le so\u0303ites taustamuusikaks."}, {"text_idx": "#000007", "text": "Iga keel avab ukse uude maailma"}, {"text_idx": "#000008", "text": "Keeleo\u0303pe on asi, millesse tasub oma aega ning energiat investeerida. Paljud meist on koolis o\u0303ppinud erinevaid vo\u0303o\u0303rkeeli, ent ei ole kuigi kaugele jo\u0303udnud. Tihtipeale on po\u0303hjuseks see, et ei ole praktikat vo\u0303i on puhas so\u0303nade pa\u0308hetuupimine igavaks muutunud. Ta\u0308napa\u0308evased keeleo\u0303ppeprogrammid on loodud juba teiste po\u0303himo\u0303tetega ning selliselt, et hoida o\u0303ppija motivatsiooni la\u0308bi o\u0303pingute."}, {"text_idx": "#000009", "text": "Keeleo\u0303ppeprogrammid aitavad meelde tuletada varasemalt o\u0303pitud keeli aga alustada ka ta\u0308iesti nullist. Populaarne tasuta keeleo\u0303ppevalik on Duolingo. Selle miinus on muidugi see, et tegu on ingliskeelse platvormiga. O\u0303nneks on valikuid ka neil, kes soovivad keelt o\u0303ppida eesti keele baasil. Kaks sellist varianti on Speakly ning Lingvist. U\u0308ks uus keel muudab nii su elu lihtsamaks ja huvitavamaks, kui vo\u0303ib avada ka uusi to\u0308o\u0308alaseid vo\u0303imalusi."}, {"text_idx": "#000010", "text": "Tasuta kursuste leidmiseks on olemas mitmeid inglise keele po\u0303hiseid portaale (nt Coursera ja Masterclass) aga ka eestikeelseid vo\u0303imalusi. Haridus- ja Teadusministeeriumi lehelt leiab tasuta kursuste loetelu, mida pakutakse Euroopa Sotsiaalfondi toetava tegevuse \u201eTa\u0308iskasvanuhariduse edendamine ja o\u0303ppimisvo\u0303imaluste avardamine\u201c raames. Pakutavad kursused on a\u0308a\u0308rmiselt erinevad ning nii eesti, inglise kui vene keeles."}, {"text_idx": "#000012", "text": "Samas ei ole interneti kaudu uute teadmiste omandamine ning o\u0303ppimine mo\u0303eldud u\u0308ksnes ta\u0308iskasvanutele. Rohkelt leiab kasulikke ning eakohaseid koolitusi ka lastele! See on suurepa\u0308raseks viisiks, et lapsed saaksid su\u0308vitsi tutvuda teemaga, mis neid to\u0303eliselt huvitab aga mida ehk koolis ei ka\u0308sitleta sedavo\u0303rd po\u0303hjalikult nagu nad sooviksid. Khan Academy on u\u0308ks selline veebiportaal, kust leiab sobilikke kursusi nii laps kui ta\u0308iskasvanu."}]